**Kúpna zmluva**

(ďalej len „Zmluva“)

uzavretá podľa § 409 zákona č. 513/1991 Zb. Obchodný zákonník v znení neskorších predpisov medzi týmito zmluvnými stranami:

1. Obchodné meno: MILK-AGRO, spol. s r.o.

so sídlom: Čapajevova 36, Prešov 080 46

IČO: 17 147 786

DIČ: 2020518962

IČ DPH: SK2020518962

Bank. spojenie: ČSOB, a.s.

Číslo účtu: SK47 7500 0080 1001 1331 0013

zastúpená: Ing. [Ľubomír Výbošťok](http://www.orsr.sk/hladaj_osoba.asp?PR=Výbošťok&MENO=Ľubomír&SID=0&T=f0&R=0) , konateľ

 (ďalej len „kupujúci“)

a

1. Obchodné meno:

so sídlom:

IČO:

DIČ:

IČ DPH:

Bank. spojenie:

Číslo účtu:

zastúpená:

**Článok I.**

**Predmet Zmluvy**

1. Predmetom tejto Zmluvy je záväzok predávajúceho riadne a včas dodať technológiu : **Inovácia, digitalizácia a automatizácia výrobného procesu spoločnosti MILK-AGRO, spol. s.r.o.**, ktorej podrobná špecifikácia „Návrh uchádzača na plnenie kritérií“ tvorí neoddeliteľnú súčasť tejto Zmluvy.
2. Predávajúci sa zaväzuje a vyhlasuje, že je oprávnený túto Zmluvu uzatvoriť a má na plnenia, ktoré je podľa tejto Zmluvy povinný vykonať, dostatočné materiálne, personálne, technické a iné kapacity, pričom je schopný ich zabezpečiť riadne a včas.
3. Kupujúci sa zaväzuje a vyhlasuje, že za riadne a včas odovzdané plnenia podľa bodu 1. tohto článku Zmluvy bez vád uhradí predávajúcemu dohodnutú odplatu podľa článku IV.

**Článok II.**

**Povinnosti** predávajúceho

1. Predávajúci sa zaväzuje riadne a včas dodať kupujúcemu predmet zmluvy: **Inovácia, digitalizácia a automatizácia výrobného procesu spoločnosti MILK-AGRO, spol. s.r.o***,* ktorý je špecifikovaný v Prílohe tejto zmluvy v lehote do **18 mesiacov** odo dňa účinnosti tejto zmluvy na adrese prevádzky kupujúceho ktorou je **Sabinov, Hollého 43** v súlade s predloženou cenovou ponukou. Súčasťou dodávky je aj doprava na miesto dodania, montáž, zapojenie a test funkčnosti.
2. Predávajúci je povinný najmä:
3. dodať kupujúcemu predmet tejto Zmluvy na adresu dodania predmetu v množstve, kvalite a špecifikáciách uvedených v Prílohe č. 1 tejto Zmluvy inak sa dostane do omeškania s plnení predmetu zmluvy, pričom kupujúci ma nárok na náhradu škody, ktorá mu tým vznikne.
4. Predávajúci sa zaväzuje dodať predmet v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady a dokumentáciu, ktoré sa na dodaný predmet vzťahujú.
5. Deň dodania predmetu zmluvy oznámi predávajúci kupujúcemu telefonicky alebo elektronicky najneskôr jeden pracovný deň vopred. Dodanie predmetu bude dokladované podpisom zodpovednej osoby kupujúceho na príslušnom dodacom liste. Po prevzatí predmetu predávajúci vyhotoví dodací list. Kupujúci po prevzatí predmetu zmluvy dodací list písomne potvrdí. Kupujúci môže po prevzatí predmetu riadne predmet užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba predmet funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný predmet a nezaplatiť cenu za neprebraný predmet zmluvy.
6. Predávajúci prehlasuje, že predmet zmluvy nie je zaťažený právami tretích osôb., ktoré by obmedzovali kupujúceho v nakladaní a užívaní predmetu zmluvy alebo mu inak bránili využívať predmet zmluvy.
7. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne a odovzdať kupujúcemu všetky doklady a dokumentáciu, ktoré sa na predmet zmluvy vzťahujú.
8. včas oznámiť kupujúcemu okolnosti, ktoré mu bránia v plnení povinností podľa tejto Zmluvy a vykonať všetky opatrenia na zabránenie vzniku prípadnej škody kupujúcemu;
9. informovať kupujúceho o všetkých dôležitých právnych skutočnostiach vzťahujúcich sa na predmet plnenia, pričom konečnú zodpovednosť vo všetkých právnych otázkach za predmet plnenia a jeho súčasti nesie predávajúci;
10. zabezpečiť písomný súhlas kupujúceho pre každú dodávateľom navrhovanú zmenu
11. Predávajúci vyhlasuje, že predmet plnenia uvedený v Prílohe č. 1 a ostatných ustanoveniach tejto Zmluvy dokáže pre kupujúceho riadne a včas zabezpečiť. V prípade, že predmet plnenia podľa ustanovení tejto Zmluvy nie je kupujúcemu dodaný riadne a včas, predstavuje táto skutočnosť podstatné porušenie zmluvnej povinnosti zo strany predávajúceho a kupujúci má nárok na náhradu škody, ktorá týmto porušením povinností vznikne.
12. Predávajúci nesmie počas trvania zmluvy svoj záväzok z tejto zmluvy alebo jej časti previesť na akýkoľvek iný subjekt bez predchádzajúceho písomného povolenia kupujúceho. Pokiaľ tak urobí, je to vážne porušenie zmluvy, objednávateľ má právo okamžite odstúpiť od zmluvy. Predávajúci znáša všetky následky, vrátane náhrady škody, spôsobenej novým subdodávateľom, ku ktorému kupujúci nedal súhlas. Predávajúci je povinný najneskôr 5 pracovných dní ktoré predchádzajú dňu, kedy má nastať zmena subdodávateľa zaslať písomnú žiadosť kupujúcemu o vyslovenie súhlasu so zmenou subdodávateľa, ktorá bude obsahovať minimálne: podiel zákazky, ktorý má predávajúci v úmysle zadať subdodávateľovi, identifikačné údaje navrhovaného subdodávateľa. Pokiaľ kupujúci do dňa predchádzajúceho dňu, v ktorom má nastať zmena subdodávateľa neoznámi predávajúcemu písomne, že so zmenou subdodávateľa nesúhlasí, platí, že súhlas bol predávajúcemu udelený.

**Článok III.**

**Povinnosti kupujúceho**

1. Kupujúci sa zaväzuje zaplatiť predávajúcemu za riadne a včas odovzdané plnenie uvedené v Prílohe č. 1 tejto Zmluvy dohodnutú odplatu vo výške a spôsobom uvedeným v článku IV. Zmluvy Ak sa kupujúci dostane do omeškania s plneným svojho záväzku zaplatiť predávajúcemu riadne a včas a v dôsledku omeškania kupujúceho vznikne predávajúcemu škoda má predávajúci nárok na náhradu škody, ktorá mu tým vznikne.
2. Kupujúci je taktiež povinný poskytnúť predávajúcemu pri plnení jeho povinností na základe tejto Zmluvy nevyhnutnú súčinnosť v primeranom rozsahu.
3. Kupujúci je povinný prebrať bezchybný predmet v deň dodania, ktorý mu predávajúci oznámi a riadne a včas zaplatiť kúpnu cenu
4. Kupujúci si vyhradzuje právo prevziať iba predmet funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný predmet a nezaplatiť cenu za neprebraný predmet zmluvy. Vlastnícke právo k dodanému predmetu prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim a zaplatením kúpnej ceny.
5. Nebezpečenstvo škody na predmete prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim a zaplatením kúpnej ceny.

**Článok IV.**

**Odplata a platobné podmienky**

1. Zmluvné strany sa dohodli, že za riadne a včas odovzdané plnenia uvedené v Prílohe č. 1 tejto Zmluvy zaplatí kupujúci predávajúcemu odmenu za dodanie tovarov, ktorá je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR č. 18/1996 Z.z. o cenách ako maximálna odmena, ktorá je konečná a predstavuje:
Cena bez DPH: Eur
DPH 20%: Eur
Cena s DPH: Eur
2. Kúpnu cenu za predmet zmluvy sa kupujúci zaväzuje zaplatiť predávajúcemu na základe faktúr riadne vystavených predávajúcim a doručených kupujúcemu a to v nasledovnej výške:

-500 000,- bez DPH z celkovej kúpnej ceny pri nadobudnutí účinnosti Zmluvy, pričom úhrada musí byť vykonaná do 8 pracovných dní od vystavenia faktúry,

-zvyšnú časť kúpnej ceny na základe vystavených faktúr po dodaní predmetu zmluvy ako celku, alebo jednotlivých častí po odpočítaní uhradenej časti kúpnej ceny ( 500 000,- eur bez DPH),

1. Zmeniť výšku dohodnutej odmeny podľa tejto zmluvy je možné len v prípade zmeny výšky dane z pridanej hodnoty.
2. Miestom pre doručovanie faktúr s prílohou v písomnej forme je adresa kupujúceho uvedená v záhlaví tejto zmluvy, pokiaľ sa zmluvné strany nedohodnú inak. Dodávateľa je povinný doručiť kupujúcemu faktúry  minimálne v štyroch vyhotoveniach. Predávajúcim predložené faktúry k úhrade musia obsahovať zákonom stanovené náležitosti. Zmluvné strany sa dohodli, že faktúry musia obsahovať najmä:
* názov tovarov,
* deň dodania,
* predmet úhrady,
* IČO Dodávateľa, obchodné meno Dodávateľa, DIČ Dodávateľa, IČ DPH Dodávateľa,
* identifikáciu zmluvy (prípadne dodatku k zmluve), ITMS kód projektu, v rámci ktorého sa dodanie realizuje,
* čiastku k úhrade,
* výšku DPH,
* splatnosť.
1. Kupujúci sa zaväzuje zaplatiť odmenu bezhotovostne prevodným príkazom na účet predávajúceho, na základe faktúr vystavených predávajúcim a doručených kupujúcemu po riadnom dodaní predmetu plnenia a podpise Preberacieho protokolu. Predávajúci je oprávnený dodať predmet zákazky po častiach a zároveň s dodaním každej časti môže predávajúci vystaviť faktúru za dodanú časť a prijímateľ je povinný takúto faktúru uhradiť, ak bol čiastočný predmet plnenia dodaný riadne a včas .
2. Splatnosť faktúr je 60 dní odo dňa ich riadneho doručenia. Zmluvné strany prehlasujú, že uvedená lehota vzhľadom na poskytnutie finančných zdrojov zo štrukturálnych fondov EÚ nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369 Obchodného zákonníka SR*.*
3. Ak faktúry doručené predávajúcim nespĺňajú zákonné podmienky v zmysle osobitného predpisu resp. podmienky dohodnuté touto zmluvou, je kupujúci oprávnený faktúry vrátiť Dodávateľovi na prepracovanie. V takomto prípade nie je kupujúci v omeškaní so zaplatením odmeny.

**Článok V.**

**Zmluvná pokuta**

1. Zmluvné strany sa dohodli, že v prípade omeškania Predávajúceho s odovzdaním predmetu plnenia v lehote podľa článku II. bodu 1. tejto Zmluvy je predávajúci povinný zaplatiť kupujúcemu zmluvnú pokutu vo 0,5 % za každý deň omeškania, (slovom: nula celá päť desatín percenta), ktorá je splatná do 14 dní od jej písomného uplatnenia kupujúceho.
2. za omeškanie predávajúceho s odstránením vady predmetu je kupujúci oprávnený uplatniť zmluvnú pokutu vo výške 0,5 % z ceny uvedného predmetu za každý aj začatý deň omeškania, ktorá je splatná do 14 dní od jej písomného uplatnenia kupujúcim.
3. Za omeškanie kupujúceho so zaplatením kúpnej ceny je predávajúci oprávnený uplatniť zákonný úrok z omeškania z nezaplatenej ceny za každý aj začatý deň omeškania, ktorá je splatná do 14 dní od jej písomného uplatnenia kupujúcim.
4. Zmluvnú pokutu podľa predchádzajúceho bodu môže kupujúci uplatniť a nárokovať si aj po skončení platnosti tejto Zmluvy.
5. Zmluvné strany sa taktiež dohodli, že kupujúci je oprávnený požadovať aj náhradu škody spôsobenej porušením povinnosti predávajúceho odovzdať predmet plnenia riadne a včas, na ktorý sa vzťahuje zmluvná pokuta.
6. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta uvedené platí primerane aj v prípade porušenia zmluvnej povinnosti zo strany kupujúceho.
7. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná zmluvná strana oprávnenej zmluvnej strane v lehote tridsiatich (30) dní odo dňa doručenia faktúry do sídla povinnej zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však o 8 mesiacov. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok VI.**

**Dodacie podmienky**

1. Predávajúci zodpovedá za právne i faktické vady predmetu plnenia.
2. Kontrolu dodania predmetu plnenia podľa tejto zmluvy, vykonajú oprávnení zástupcovia kupujúceho a následne prevzatie, potvrdia oprávnení zástupcovia zmluvných strán svojim podpisom v písomnom preberacom protokole (ďalej len „Preberací protokol“). V prípade, že predmet dodania bude vykazovať vady alebo zjavné nedostatky, kupujúci je oprávnený sa rozhodnúť, či predmet plnenia prevezme a do Preberacieho protokolu popíše tieto vady a nedorobky spolu s lehotou, v rámci ktorej sa ich predávajúci zaväzuje odstrániť, alebo sa rozhodne nepodpísať Preberací protokol. – v tom prípade sa s predávajúcim dohodne na predĺžení lehoty na dodanie predmetu plnenia a podpísanie Preberacieho protokolu. Ak v dôsledku dodania predmetu plnenia, predmet plnenia bude vykazovať vady, kupujúci má právo na náhradu škody, ktorá mu tým vznikne. V prípade ak sa kupujúci rozhodne nepodpísať dodací list a preberací protokol z dôvodu vád predmetu plnenia nedostáva sa týmto do omeškania s prevzatím predmetu plnenia a nenesie zodpovednosť za prípadné poškodenie predmetu plnenia.
3. Pre potreby tejto zmluvy a výkladu jej ustanovení sa vadou rozumie odchýlka v kvalite, kvantite a parametroch predmetu, ktorého špecifikácia je Prílohou tejto zmluvy ako aj všeobecne záväznými technickými normami a predpismi.
4. Ak má predmet plnenia vady za ktoré predávajúci zodpovedá, kupujúci má najmä nárok:
5. požadovať odstránenie vád,
6. požadovať odstránenie vád opravou alebo doplnením
7. požadovať primeranú zľavu z dojednanej odplaty.
8. Pravo od zmluvy odstúpiť v prípade vady, ktorá sa nedá odstrániť
9. Uplatnením nárokov z vád nie je dotknuté právo kupujúceho na náhradu škody, ktorá mu vznikla z dôvodu dodania tovaru, ktorý ma vady.

**Článok VII**

**Skončenie zmluvy**

1. Zmluvné strany sa dohodli, že zmluvu je možné skončiť:
	1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
	2. písomným odstúpením od zmluvy v prípade podstatného porušenia zmluvy.
2. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve.
3. Za podstatné porušenie zmluvy sa považuje:
	1. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
	2. predávajúci dodá kupujúcemu tovar takých parametrov, ktoré sú v rozpore s touto zmluvou,
4. Odstúpenie od zmluvy má následky stanovené príslušnými ustanoveniami Obchodného zákonníka, ak sa zmluvné strany písomne nedohodnú inak.

**Článok VIII.**

**Dôverné informácie**

1. Predávajúci sa zaväzuje zachovávať obchodné tajomstvo kupujúceho, ako aj mlčanlivosť o všetkých skutočnostiach, ktoré mu kupujúci oznámi v súvislosti s plnením tejto Zmluvy, alebo ktoré sa mu stali známe iným spôsobom a ktoré sa týkajú najmä, nie však výlučne kupujúceho, jeho vnútorných pomerov a jeho obchodnej činnosti a produktov.
2. Záväzok mlčanlivosti predávajúceho podľa predchádzajúceho bodu platí aj po skončení platnosti tejto Zmluvy.
3. Pri porušení povinnosti mlčanlivosti zodpovedá predávajúci kupujúcemu za škodu, ktorá mu tým vznikla.

**Článok IV.**

**Doručovanie**

1. Všetky písomnosti podľa tejto Zmluvy sa doručujú osobne proti podpisu alebo doporučene s doručenkou do vlastných rúk na adresu druhej zmluvnej strany, ktorá je uvedená v záhlaví tejto Zmluvy alebo zapísaná v obchodnom registri, prípadne na inú adresu písomne oznámenú zmluvnou stranou skôr, než doručujúca strana odoslala písomnosť. Písomnosť sa považuje za doručenú aj jej vrátením odosielateľovi poštou po uplynutí odbernej lehoty na prevzatie zásielky.

**Článok X.**

**Záverečné ustanovenia**

1. Táto Zmluva nadobúda platnosť dňom jej podpisu oboma zmluvnými stranami a účinnosť splnením odkladacej podmienky, ktorá spočíva v doručenia Správy z kontroly z obstarávania zo strany sprostredkovateľského orgánu s pozitívnym výsledkom z ex post kontroly obstarávania., pričom za doručenie sa považuje deň doručenia Správy z kontroly Prijímateľovi a zároveň zverejnením kúpnej zmluvy na webovom sídle kupujúceho.
2. Táto Zmluva sa uzatvára na určitú dobu a to do splnenia všetkých záväzkov zmluvných strán ak v Zmluve nie je uvedené inak.
3. V prípade, že je alebo ak sa stane niektoré ustanovenie tejto Zmluvy neplatné, zostávajú ostatné ustanovenia tejto Zmluvy platné a účinné. Zmluvné strany sa zaväzujú toto ustanovenie doplniť a nahradiť novým dojednaním, ktoré bude zodpovedať aktuálnemu výkladu právnych predpisov tak, aby bol zároveň dosiahnutý účel tejto Zmluvy.
4. Práva a povinnosti touto zmluvou neupravené sa riadia ustanoveniami zákona č. 513/1991 Zb. Obchodný zákonník v znení neskorších predpisov, Autorského zákona, ako i ďalších všeobecne záväzných právnych predpisov Slovenskej republiky.
5. Akékoľvek zmeny a dodatky k tejto Zmluve môžu byť vykonané len písomne po vzájomnej dohode oboch zmluvných strán. Uzavreté písomné dodatky sa stanú neoddeliteľnou súčasťou tejto Zmluvy.
6. Zmluvné strany sa dohodli, že všetky spory, ktoré vzniknú v súvislosti s plnením podľa tejto zmluvy, budú riešiť predovšetkým vzájomným rokovaním a dohodou.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
8. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky
9. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
10. Predávajúci je povinný strpieť výkon kontroly/auditu súvisiaceho s dodávaním tovarov podľa tejto zmluvy, prácami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu najmä:
a) Poskytovateľ a ním poverené osoby,
b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
d) Orgán auditu, jeho spolupracujúce orgány a osoby poverené na výkon kontroly/auditu,
e) Splnomocnení zástupcovia Európskej Komisie a Európskeho dvora audítorov,
f) Orgán zabezpečujúci ochranu finančných záujmov EÚ,
g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
11. Zmluva je vyhotovená v dvoch (2) rovnopisoch s platnosťou originálu, z ktorých každá zmluvná strana dostane jedno (1) vyhotovenie.
12. Príloha č. 1, ktorá obsahuje podrobnú špecifikáciu predmetu obstarávania tvoriacich predmet Zmluvy a tvorí neoddeliteľnú súčasť tejto Zmluvy.
13. Právne vzťahy výslovne touto zmluvou neupravené sa riadia ustanoveniami zákona č. 513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
14. Zmluvné strany vyhlasujú, že Zmluvu si riadne prečítali jej obsahu porozumeli, pričom táto vyjadruje ich skutočnú, slobodnú a vážnu vôľu, Zmluva nebola napísaná v tiesni a ani za nápadne nevýhodných podmienok pre niektorú zo zmluvných strán na znak čoho túto Zmluvu vlastnoručne podpisujú

 **Za Kupujúceho Za Predávajúceho**

 V Prešove dňa: V ......... dňa:

Príloha č. 1 – Návrh uchádzača na plnenie kritérií

Príloha č. 2 – Zoznam subdodávateľov a podiel subdodávok